
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 16 

10 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκχώρηση στην Προϊστάμενη του Ιδιαίτερου Γρα¬ 
φείου της Γενικής Γραμματείας της Κυβέρνησης, 
του δικαιώματος υπογραφής με εντολή Γενικού 

Γραμματέα της Κυβέρνησης. 1 

Έγκριση καθιέρωσης απογευματινής υπερωριακής 
εργασίας υπαλλήλων της Διεύθυνσης 4ης Προ¬ 
σωπικού της Γ ενικής Γ ραμματείας Δημοσιονομι¬ 
κής Πολιτικής/Γ.Λ.Κ. για το έτος 2013. 2 

Μετονομασία σχολικών μονάδων Δευτεροβάθμιας 

Εκπαίδευσης. 3 

Έγκριση υπερωριακής απασχόλησης των υπαλλήλων 
του Υπουργείου Μακεδονίας και Θράκης μέχρι 
31-12- 2013. 4 


ΑΠΟΦΑΣΕΙ Σ 

Αριθμ. 143 (1) 


Εκχώρηση στην Προϊσταμένη του Ιδιαίτερου Γ ραφείου 
της Γ ενικής Γ ραμματείας της Κυβέρνησης, του δι¬ 
καιώματος υπογραφής με εντολή Γ ενικού Γ ραμμα¬ 
τέα της Κυβέρνησης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις της περ. α' της παρ. 6 του άρθρου 74 
και του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, (κωδικοποιητικού 
π.δ. 63/2005, Α' 98). 

2. Την υπ’ αριθμ. Υ10/25-6-2012 (ΥΟΔΔ 304/25-6-2012) 
απόφαση του Πρωθυπουργού με την οποία διορίσθηκε 
η Βασιλική Βλάχου του Κωνσταντίνου (ΑΔΤ ΑΚ 208926) 
οικονομολόγος, σε θέση Προϊσταμένης του Ιδιαίτερου 
Γ ραφείου του Γ ενικού Γ ραμματέα της Κυβέρνησης. 

3. Τις διατάξεις των παραγράφων 1 και 2 του άρθρου 
20 της από 04.12.2012 Πράξης Νομοθετικού Περιεχομέ¬ 
νου «Ρυθμίσεις κατεπειγόντων θεμάτων αρμοδιότητας 
των Υπουργείων Οικονομικών, Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων, Παιδείας 
και Θρησκευμάτων, Πολιτισμού και Αθλητισμού, Περι¬ 
βάλλοντος, Ενέργειας και Κλιματικής Αλλαγής, Εργα¬ 
σίας, Κοινωνικής Ασφάλισης και Πρόνοιας, Δικαιοσύνης, 


Διαφάνειας και Ανθρωπίνων Δικαιωμάτων, Διοικητικής 
Μεταρρύθμισης και Ηλεκτρονικής Διακυβέρνησης και 
λοιπές διατάξεις» (Α' 237/5-12-2012). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εκχωρούμε στην Προϊσταμένη του Ιδιαίτερου Γ ραφεί¬ 
ου της Γ ενικής Γ ραμματείας της Κυβέρνησης Βλάχου 
Βασιλική του Κωνσταντίνου, το δικαίωμα υπογραφής με 
εντολή Γ ενικού Γ ραμματέα της Κυβέρνησης: 

1. Όλων των εγγράφων που αφορούν: 
α) εκκαθάριση δαπανών για οδοιπορικά έξοδα και έξο¬ 
δα κίνησης του προσωπικού της Γ ενικής Γ ραμματείας 
της Κυβέρνησης και των υπηρεσιών που αναφέρονται 
στην περίπτωση η' του άρθρου 77 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
(κωδικοποιητικού π.δ. 63/2005), όπως ισχύει. 

β) έκδοση και εκκαθάριση χρηματικών ενταλμάτων για 
προμήθειες παγίων και αναλώσιμων αγαθών και παροχής 
υπηρεσιών για τις ανάγκες της Γ ενικής Γ ραμματείας της 
Κυβέρνησης και των υπηρεσιών που αναφέρονται στην 
περ. η' του άρθρου 77 του εν λόγω Κώδικα, όπως ισχύει. 

γ) αποφάσεις αναλήψεως χρηματικών ποσών από τις 
πιστώσεις του προϋπολογισμού εξόδων της Γ ενικής Γ ραμ¬ 
ματείας της Κυβέρνησης και των υπηρεσιών που αναφέ- 
ρονται στην περ. η' του άρθρου 77 του εν λόγω Κώδικα 
όπως ισχύει, καθώς και τα έγγραφα μεταφοράς πιστώ¬ 
σεων από ΚΑΕ σε ΚΑΕ του παραπάνω προϋπολογισμού. 

δ) πιστοποιητικά προϋπηρεσίας σύμφωνα με το άρθρο 
77 του εν λόγω Κώδικα, όπως ισχύει. 

ε) δημοσιεύσεις στην Εφημερίδα της Κυβερνήσεως 
αποφάσεων διορισμών, αποσπάσεων και ανακλήσε¬ 
ων αυτών του προσωπικού που υπηρετεί στην Γενική 
Γραμματεία της Κυβέρνησης και στις υπηρεσίες που 
αναφέρονται στην περ. η' του άρθρου 77 του εν λόγω 
Κώδικα, όπως ισχύει καθώς και τις ανακοινώσεις αυτών 
στους ενδιαφερομένους. 

στ) Βεβαιώσεις προϋπηρεσίας του προσωπικού που 
αναφέρεται στο προηγούμενο εδάφιο. 

ζ) συμβάσεις παροχής υπηρεσιών, αγοράς μηχανημά¬ 
των εν γένει και συντήρησης αυτών, αγοράς επίπλων, 
βιβλίων και αναλώσιμων ειδών μέχρι του ποσού των 
είκοσι χιλιάδων ευρώ, στο οποίο δεν συμπεριλαμβάνεται 
ο φόρος προστιθέμενης αξίας. 

2. Τις αποφάσεις που αφορούν στην έγκριση μετα¬ 
κίνησης εκτός έδρας των Υπηρετούντων στην Γενική 
Γραμματεία της Κυβέρνησης και των υπηρεσιών που 
αναφέρονται στην περ. η' του άρθρου 77 του εν λόγω 
Κώδικα, όπως ισχύει. 

3. α) Τις μηνιαίες εγκρίσεις για τις δαπάνες δημοσίων 
σχέσεων των υπηρεσιών του εδαφίου η του άρθρου 77 
του εν λόγω Κώδικα, όπως ισχύει. 

β) Τις μηνιαίες βεβαιώσεις ανελλιπούς υπηρεσίας και 
την συγκρότηση συνεργείου υπερωριακής απασχόλη¬ 
σης των υπηρετούντων στην Γενική Γραμματεία της 
Κυβέρνησης καθώς και τη βεβαίωση πραγματοποίησης 
των ωρών υπερωριακής εργασίας για την καταβολή 
υπερωριακής αποζημίωσης. 

4. Τ ις ανανεώσεις συμβάσεων παροχής υπηρεσιών ή 
συντήρησης μηχανημάτων των Υπηρεσιών των οποίων η 
Γ ενική Γ ραμματεία της Κυβέρνησης έχει την διοικητική 
και οικονομική υποστήριξη. 

5. Από την ημερομηνία δημοσίευσης της παρούσας 
καταργείται η υπ’ αριθμ. 770/2011 απόφαση του Γενικού 
Γραμματέα της Κυβέρνησης (Β' 323/1-3-2011). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2013 

Ο Γ ενικός Γ ραμματέας της Κυβέρνησης 
ΠΑΝΑΓΙΩΤΗΣ Δ. ΜΠΑΛΤΑΚΟΣ 

-♦- 

Αριθμ. 2/92800/0022 (2) 

Έγκριση καθιέρωσης απογευματινής υπερωριακής ερ¬ 
γασίας υπαλλήλων της Διεύθυνσης 4ης Προσωπι¬ 
κού της Γενικής Γραμματείας Δημοσιονομικής Πο- 
λιτικής/Γ.Λ.Κ. για το έτος 2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (ΦΕΚ 
98Α722.4.2005) 

2. Τις διατάξεις του άρθρου 20 του Ν. 4024/2011 (ΦΕΚ 
226/Α') «Συνταξιοδοτικές ρυθμίσεις ενιαίο μισθολόγιο- 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015». 

3. Τις διατάξεις της παρ.1 του άρθρου 45 του 
ν. 4071/2012 (ΦΕΚ 85/Α'), με τις οποίες αντικαθίσταται 
η παράγραφος 2 του άρθρου 20 του ν. 4024/2011. 

4. Τις διατάξεις του άρθρου 1 του Π.Δ. 185/2009 (ΦΕΚ 
213/Α'/7.10.2009) αναφορικά με την ανασύσταση του 
Υπουργείου Οικονομικών. 

5. Την υπ’ αριθμ. 2/46430/0004/24-7-2012 (ΦΕΚ 2183/ 
Β'/24-4-2012) απόφαση «Μεταβίβαση αρμοδιοτήτων και 
της εξουσίας να υπογράφουν “Με εντολή Αναπληρω¬ 
τή Υπουργού” στο Γενικό Γραμματέα Δημοσιονομικής 
Πολιτικής, στους Προϊσταμένους Γ ενικών Διευθύνσεων, 
Διευθύνσεων και Τ μημάτων της Γ ενικής Γ ραμματείας 
Δημοσιονομικής Πολιτικής/Γενικού Λογιστηρίου του 
Κράτους του Υπουργείου Οικονομικών». 

6. Το υπ’ αριθμ. 2/92474/0004/24.12.2012 έγγραφο της 
Διεύθυνσης 4ης Προσωπικού του Γ ενικού Λογιστηρίου 
του Κράτους όπου αναφέρονται οι λόγοι για την ανάγκη 


παροχής εργασίας πέρα από το κανονικό ωράριο, είκοσι 
(20) υπαλλήλων της, προκειμένου η Υπηρεσία αυτή να 
αντιμετωπίσει έκτακτες και επείγουσες υπηρεσιακές 
ανάγκες (υποβολή προτάσεων για την αναδιοργάνωση 
των Υπηρεσιών της Γ εν. Γ ραμματείας Δημοσιονομικής 
Πολιτικής και για την Τροποποίηση του Οργανισμού 
του Γ.Λ. Κράτους, καταγραφή συλλογικών οργάνων στα 
οποία συμμετέχουν υπάλληλοι του Γ.Λ.Κ., κατάρτιση 
επετηρίδας, έγκαιρη καταχώρηση στοιχείων στο Ολο¬ 
κληρωμένο Πληροφορικό Σύστημα, συμπλήρωση και 
επικαιροποίηση στοιχείων της απογραφής κ.λ.π.) 

7. Το υπ’ αριθμ. 2/92777/28.12.2012 έγγραφο της Διεύ¬ 
θυνσης Προϋπολογισμού και Δημοσιονομικών Αναφορών 
του Υπουργείου Οικονομικών, περί βεβαίωσης ύπαρξης 
διαθέσιμης πίστωσης 

8. Το γεγονός ότι από την απόφαση αυτή προκαλείται 
δαπάνη ύψους περίπου τριάντα χιλιάδων ευρώ (30.000€) 
σε βάρος του Κρατικού Προϋπολογισμού οικονομικού 
έτους 2013, η οποία θα καλυφθεί από τις εγγεγραμ¬ 
μένες πιστώσεις Ειδικού Φορέα 23-140 και ΚΑΕ 0511, 
αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας είκοσι (20) υπαλλήλων της 4ης Διεύθυνσης 
Προσωπικού της Γ ενικής Γ ραμματείας Δημοσιονομικής 
Πολιτικής, για είκοσι (20) ώρες μηνιαίως στον καθένα 
κατά το χρονικό διάστημα από την ημερομηνία δημο¬ 
σίευσης της παρούσας στο ΦΕΚ και μέχρι 31.12.2013. 

Στην ανωτέρω υπερωριακή εργασία, η οποία θα 
πραγματοποιείται κατά τις εργάσιμες ημέρες, μπορούν 
να μετέχουν και περισσότεροι υπάλληλοι καθώς και 
αποσπασμένοι εντός του ανωτέρω συνολικού αριθμού 
ωρών, που εγκρίνονται με την παρούσα απόφαση. 

Η κατανομή των ωρών και η συγκρότηση των συ¬ 
νεργείων υπερωριακής απασχόλησης, διενεργείται με 
πράξη του αρμοδίου Διευθυντή, ενώ επίσης με πράξη 
στο τέλος κάθε μήνα βεβαιώνεται η πραγματοποίηση 
των ωρών υπερωριακής εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Με εντολή Αναπληρωτή Υπουργού 
Η Γ ενική Γ ραμματέας Δημοσιονομικής Πολιτικής 
ΧΡΙΣΤΙΝΑ ΠΑΠΑΚΩΝΣΤΑΝΤΙΝΟΥ 
-♦- 

Αριθμ. 162882 /Δ4 (3) 

Μετονομασία σχολικών μονάδων Δευτεροβάθμιας 
Εκπαίδευσης. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη τις διατάξεις: 

α) Του άρθρου 5 παρ. 6 και 7 και του άρθρου 8 παρ. 3 
και 6 του Ν. 1566/85 (ΦΕΚ 167/Α') «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης 
και άλλες διατάξεις», όπως ισχύει. 

β) Του άρθρου 59 παρ. 15 του Ν. 3966/2011 (ΦΕΚ 118 Α') 
«Θεσμικό πλαίσιο των Πρότυπων Πειραματικών Σχολεί¬ 
ων,Ίδρυση Ινστιτούτου Εκπαιδευτικής Πολιτικής, Οργά¬ 
νωση του Ινστιτούτου Τεχνολογίας Υπολογιστών και 
Εκδόσεων «ΔΙΟΦΑΝΤΟΣ» και λοιπές διατάξεις» 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (κωδικοποιητικό 
Π.Δ. 63/2005, ΦΕΚ 98/Α'). 

2) Την υπ’ αριθμ. 76051/4-7-2012 (ΦΕΚ 2091/Β') κοινή 
απόφαση του Πρωθυπουργού και του Υπουργού Παι¬ 
δείας και Θρησκευμάτων, Πολιτισμού και Αθλητισμού 
με θέμα «Ανάθεση αρμοδιοτήτων στον Υφυπουργό Παι¬ 
δείας και Θρησκευμάτων, Πολιτισμού και Αθλητισμού 
Θεόδωρο Παπαθεοδώρου». 

3) Την υπ’ αριθμ. 5811/4-7-2012 πρόταση της Διεύθυν¬ 
σης Δευτεροβάθμιας Εκπαίδευσης Τρικάλων. 

4) Την υπ’ αριθμ. 5397/27-7-2012 εισήγηση της Περιφε¬ 
ρειακής Διεύθυνσης Π.Ε. και Δ.Ε. Θεσσαλίας. 

5) Την υπ’ αριθμ. 400/2012 Γνωμοδότηση του Δημοτι¬ 
κού Συμβουλίου του Δήμου Τρικκαίων. 

6) Την υπ’ αριθμ. 6807/20-4-2012 πρόταση της Διεύθυν¬ 
σης Δευτεροβάθμιας Εκπαίδευσης Α' Αθήνας. 

7) Την υπ’ αριθμ. 6111/25-4-2012 εισήγηση της Περιφε¬ 
ρειακής Διεύθυνσης Πρωτοβάθμιας και Δευτεροβάθμιας 
Εκπαίδευσης Αττικής. 

8) Την υπ’ αριθμ. 261/2012 Απόφαση του Δημοτικού 
Συμβουλίου του Δήμου Αθηναίων. 

9) Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Μετονομάζουμε από το σχολικό έτος 2012-13 τις πα¬ 
ρακάτω σχολικές μονάδες ως ακολούθως: 

Περιφερειακή Διεύθυνση Πρωτοβάθμιας και Δευτερο¬ 
βάθμιας Εκπαίδευσης Θεσσαλίας/Διεύθυνση Δευτερο¬ 
βάθμιας Εκπαίδευσης Τρικάλων 

Το 4ο Γυμνάσιο Τρικάλων (4501031) σε 4ο Γυμνάσιο 
Τρικάλων «Γιώργος Σεφέρης» 

Περιφερειακή Διεύθυνση Πρωτοβάθμιας και Δευτερο¬ 
βάθμιας Εκπαίδευσης Αττικής/Διεύθυνση Δευτεροβάθ¬ 
μιας Εκπαίδευσης Α' Αθήνας 

Τ ο 30ο Γ ενικό Λύκειο Αθηνών (0551300) σε 30ο Γ ενικό 
Λύκειο Αθηνών «Γρηγόρη Αυξεντίου» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 24 Δεκεμβρίου 2012 

Ο ΥΦΥΠΟΥΡΓΟΣ 

ΘΕΟΔΩΡΟΣ ΠΑΠΑΘΕΟΔΩΡΟΥ 
-♦- 

Αριθμ. 22 (4) 

Έγκριση υπερωριακής απασχόλησης των υπαλλήλων του 
Υπουργείου Μακεδονίας και Θράκης μέχρι 31-12- 2013. 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 20 του Ν.4024/2011 (ΦΕΚ 226/Α') «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015». 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα (Π.Δ. 63/2005, 
Α' 98). 

γ) Του Π.Δ. 358/1986 «Καθορισμός αρμοδιοτήτων του 
Υπουργείου Βόρειας Ελλάδας» (ΦΕΚ 158/Α'/1986). 


δ) Του Π.Δ. 167/2005 «Οργανισμός του Υπουργείου 
Μακεδονίας - Θράκης» (ΦΕΚ 220/Α'/2005), όπως τρο¬ 
ποποιήθηκε και ισχύει. 

ε) Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 14/ 
Α'/21-6-2012), όπως τροποποιήθηκε με το Π.Δ. 98/2012 
(ΦΕΚ 160/Α710-8-2012). 

στ) Του Ν. 4095/2012 (ΦΕΚ 226Α') «Περί κύρωσης του 
Κρατικού Προϋπολογισμού και των προϋπολογισμών ορι¬ 
σμένων Ταμείων και Υπηρεσιών οικονομικού έτους 2013». 

ζ) Την υπ’ αριθμ. 4212/04-12-2012 απόφαση κατανομής 
πιστώσεων του ΥΜΑΘ έτους 2013. 

2. Τις ειδικές, εποχικές, έκτακτες και επείγουσες 
υπηρεσιακές ανάγκες για το έτος 2013 από τις οποίες 
προκύπτει η ανάγκη υπερωριακής απασχόλησης των 
υπαλλήλων με κάθε σχέση εργασίας του Υπουργείου 
Μακεδονίας και Θράκης, όπως αναφέρεται παρακάτω: 

α) Μέχρι δύο (2) υπάλληλους από τη Διεύθυνση Διοίκη¬ 
σης για την διεκπεραίωση εργασιών της Διεύθυνσης για 
τις οποίες απαιτείται συνεργασία πέραν του κανονικού 
ωραρίου με την πολιτική ηγεσία του Υπουργείου ή άλ¬ 
λων Υπουργείων, εργασιών γραμματειακής υποστήριξης, 
αρχειοθέτησης εγγράφων και υλικού, υλοποίησης προ¬ 
γραμμάτων για τη ανάπτυξη του ανθρώπινου δυναμικού 
για τις οποίες απαιτείται απασχόληση πέρα του ωραρίου 
εργασίας. Για την συντέλεση επειγουσών εργασιών κα¬ 
θαριότητας και καλής λειτουργίας του κτιρίου του Δι¬ 
οικητηρίου. Για την απασχόληση πέραν του κανονικού 
ωραρίου που σχετίζεται με την κίνηση των οχημάτων 
του Υπουργείου (οδηγοί), τόσο για την εξυπηρέτηση του 
Υπουργείου, όσο και για τις μετακινήσεις κυβερνητικών 
κλιμακίων που επισκέπτονται τον χώρο ευθύνης του. Γ ια 
την αντιμετώπιση εκτάκτων ή απρόβλεπτων προβλημάτων 
που προκύπτουν από τη λειτουργία και τη συντήρηση του 
τεχνολογικού εξοπλισμού και λογισμικού του Υπουργείου. 

β) Μέχρι έναν (1) υπάλληλο της Διεύθυνσης Παλλαϊ¬ 
κής Αμυνας - Πολιτικής Σχεδίασης έκτακτης Ανάγκης 
(Π.ΑΜ. - Π.Σ.Ε.Α.), για την αντιμετώπιση θεμάτων ΠΣΕΑ 
και πολιτικής προστασίας, που προκύπτουν από απρό¬ 
βλεπτα φυσικά φαινόμενα ή άλλα αίτια καθώς και από 
την απασχόληση που προκύπτει από την συμμετοχή 
υπαλλήλων σε πανελλήνιες στρατιωτικές ασκήσεις. 

γ) Μέχρι έναν (1) υπάλληλο της Διεύθυνσης Περιβάλλο¬ 
ντος και Υποδομών για τις ανάγκες απασχόλησης που 
προκύπτουν σχετικά με τις διαδικασίες εισηγήσεων και 
επιτόπιων ελέγχων (πέρα του κανονικού ωραρίου) για 
τον χαρακτηρισμό κτιρίων ως διατηρητέων ή οικισμών 
ως παραδοσιακών. 

δ) Μέχρι δύο (2) υπαλλήλους της Διεύθυνσης Οικονομί¬ 
ας και Τουριστικής Ανάπτυξης για την αντιμετώπιση των 
έκτακτων αναγκών απασχόλησης που θα προκύψουν 
κατά την διαδικασία παραλαβής αιτήσεων επενδυτικών 
σχεδίων, εξυπηρέτησης των επενδυτών και ελέγχου 
νομιμότητας των επενδυτικών φακέλων στα πλαίσια 
διαχείρισης και υλοποίησης του επενδυτικού νόμου για 
τον χώρο ευθύνης του. Επείγουσα απασχόληση που θα 
προκύψει από την υλοποίηση Ευρωπαϊκών προγραμμά¬ 
των και άλλων αναπτυξιακών ενεργειών. 

ε) Μέχρι έναν (1) υπάλληλο της Διεύθυνσης Τεχνικών 
Υπηρεσιών για την διεκπεραίωση έκτατων και επειγου- 
σών τεχνικών εργασιών, συντήρηση και προστασίας του 
κτιρίου του Υπουργείου. 

3. Το γεγονός ότι για την αντιμετώπιση των παραπά¬ 
νω αναγκών επιβάλλεται να απασχολούνται έως επτά 
(07) υπάλληλοι του Υπουργείου Μακεδονίας και Θράκης 
μηνιαίως έως είκοσι (20) ώρες ανά υπάλληλο. 

4. Το γεγονός, ότι από την απόφαση αυτή προκαλείται 
δαπάνη ύψους έως έντεκα χιλιάδες ευρώ (11.000,00) πε¬ 
ρίπου που θα καλυφθεί από τις πιστώσεις του ΚΑΕ 0511 
του τακτικού προϋπολογισμού του Υπουργείου Μακεδο¬ 
νίας και Θράκης, Ειδικός Φορέας 25/110, αποφασίζουμε: 

1. Εγκρίνουμε την καθιέρωση υπερωριακής εργασίας 
από την δημοσίευση της παρούσας και μέχρι 31.12.2013, 
για μέχρι είκοσι (20) ώρες μηνιαίως ανά υπάλληλο του 
Υπουργείου Μακεδονίας και Θράκης, και συνολικά για 
μέχρι 1.680 ώρες για το ανωτέρω χρονικό διάστημα 
με την προβλεπόμενη από τον νόμο αμοιβή, για τους 
μνημονευόμενους στο σκεπτικό της παρούσας λόγους, 
ως εξής: 

α) για μέχρι δύο (2) υπαλλήλους της Διεύθυνσης Δι¬ 
οίκησης. 

β) για μέχρι έναν (1) υπάλληλο της Διεύθυνσης Παλλα¬ 
ϊκής Άμυνας - Πολιτικής Σχεδίασης έκτακτης Ανάγκης 
(Π.Α.Μ.-Π.Σ.ΕΑ). 

γ) για μέχρι έναν (1) υπάλληλο της Διεύθυνσης Περι¬ 
βάλλοντος και Υποδομών. 

δ) για μέχρι δύο (2) υπαλλήλους της Διεύθυνσης Οι¬ 
κονομίας και Τουριστικής Ανάπτυξης. 

ε) για μέχρι έναν (1) υπάλληλο της Διεύθυνσης Τεχνι- 
κών Υπηρεσιών. 


2. Οι ανωτέρω υπάλληλοι θα προσφέρουν, πέρα από 
τις ώρες υποχρεωτικής απασχόλησης, υπερωριακή ερ¬ 
γασία απογευματινών ωρών και μέχρι την 22η ώρα, όλες 
τις εργάσιμες ημέρες της εβδομάδας. 

3. Η κατανομή των ωρών απασχόλησης του προσωπι¬ 
κού, θα γίνεται κάθε φορά ανάλογα με τις ανάγκες της 
Υπηρεσίας. Ο αριθμός των εν λόγω υπαλλήλων μπορεί 
να αυξάνεται, σύμφωνα με τις ανάγκες της Υπηρεσίας, 
με ανάλογη μείωση των ωρών υπερωριακής εργασίας 
με την προϋπόθεση ότι δεν θα γίνει υπέρβαση των 
συνολικών ωρών, οι οποίες εγκρίνονται με την παρού¬ 
σα. Σε περίπτωση σοβαρών και έκτακτων υπηρεσιακών 
αναγκών σε Διευθύνσεις και Αυτοτελή τμήματα του 
Υπουργείου που δεν μνημονεύονται ανωτέρω δύναται 
να απασχοληθούν υπερωριακά οι υπάλληλοι αυτών με 
τον ανωτέρω περιορισμό των συνολικών ωρών. 

4. Υπεύθυνος, για την παρακολούθηση και έλεγχο πραγ¬ 
ματικής παροχής της υπερωριακής απασχόλησης, ο οποί¬ 
ος και θα βεβαιώνει την πραγματοποίηση της με πράξη 
του, ορίζεται ο Προϊστάμενος της Διεύθυνσης Διοίκησης. 

5. Η απόφαση αυτή ισχύει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Ιανουάριου 2013 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 

